Du er her: Forside/Aktuelt / Nyheder/Nyt lyskryds skal få trafikken til at glide på Højvangen
På byrådsmødet 27. november 2018 besluttede politikerne i enighed, at de to eksisterende T-kryds Højvangen/Korsvej og Højvangen/Petersmindevej skal samles i et nyt lysreguleret kryds. De to T-kryds ligger et halvt hundrede meter fra hinanden på hver sin side af Højvangen.
”Gennem længere tid har vi i tæt dialog med virksomhederne i området arbejdet på at finde den helt rigtige løsning, som kan mindske trængslen og øge trafiksikkerheden. Nu er vi ved at være i mål, og jeg er sikker på, at det nye lysregulerede kryds vil få trafikken til at glide markant bedre,” siger Jakob Ville, formand for Teknik- og Klimaudvalget.
Artiklen er publiceret 27. November 2018